b'\n_START_ARTICLE_\nCannington\n_START_SECTION_\nHistorie\n_START_PARAGRAPH_\nSognet inkluderte tidligere en del av landsbyen Combwich med dens havn og fergeterminal. I 1881 besto sognet av 4 980 acre eller 2020 hektar._NEWLINE_Det angelsaksiske navnet p\xc3\xa5 landsbyen var Caninganmaersees eller Cantuctone i henhold til f\xc3\xb8rste gang landsbyens navn neves i et charter. Cantuc var det angelsaksiske ordet for en fure med en rygg._NEWLINE_Slaget ved Cynwit skjedde i 878 og ved det som i dag kalles for Cannington Camp, en bygdeborg fra bronsealderen og jernalderen, ogs\xc3\xa5 kalt for Cynwir eller Cynwit Castle, har blitt foresl\xc3\xa5tt som det mest sannsynlige steder hvor slaget ble utkjempet. En st\xc3\xb8rre gruppe med vikinger som kom med 23 skip og 1200 mann og beleiret bygdeborgen hvor folk i omgivelsen hadde forskanset. Da de innf\xc3\xb8dte br\xc3\xa5tt angrep ble de norr\xc3\xb8ne inntrengerne overrasket og de innf\xc3\xb8dte vant en stor seier. Stedet for bygdeborgen er anerkjent som av stor arkeologisk betydning, men er delvis \xc3\xb8delagt da senere tider har benyttet det som steinbrudd for kalkstein._NEWLINE_En gang rundt 1140 grunnla Robert de Courcy en benediktinerkloster for nonner som sto helt fram til Englands klostre ble oppl\xc3\xb8st p\xc3\xa5 midten av 1500-tallet. Klosteret eide betydelig med landomr\xc3\xa5der i omr\xc3\xa5det. Stedet er i dag Cannington Court, en offentlig bygning, men levninger av klosteret er fortsatt bevart._NEWLINE_Herrene ved landgodset var Clifford-familien, inkludert Hugh Clifford, 2. baron Clifford av Chudleigh. Gurney Manor, et stort godshus med tilknyttet kapellving, har blitt omgjort til leiligheter, men er i dag st\xc3\xb8ttet av Landmark Trust, et legat som redder bygninger av historisk interesse. Det ble ogs\xc3\xa5 bygget et godshus ved Blackmoor Farmhouse som har sitt eget kapell. Det ble reist en gang rundt 1480 for Thomas Tremayll._NEWLINE_Cannington-senteret for landbaserte studier, tidligere Cannington College, ble etablert i 1921, men utgj\xc3\xb8r i dag en del av Bridgwater College. Brymore School ligger ogs\xc3\xa5 i landsbyen. Meieriet i landsbyen, som har v\xc3\xa6rt i virksomhet siden 1930-tallet, er i dag eid av det lokale firmaet Yeo Valley Organic og produserer yoghurt.\n_START_SECTION_\nLokalstyre\n_START_PARAGRAPH_\nSogner\xc3\xa5det har ansvaret for lokale saker, inkludert \xc3\xa5 sette en \xc3\xa5rlig lokal avgift for \xc3\xa5 dekke r\xc3\xa5dets utgifter og produsere en \xc3\xa5rlig rapport for offentlig gjennomsyn. Stedet er ogs\xc3\xa5 en del av fylkesvalgkretsen Bridgwater og West Somerset for valg av representanter til Underhuset i Det britiske parlamentet.\n_START_SECTION_\nKirker\n_START_PARAGRAPH_\nKirken for jomfru Maria har et t\xc3\xa5rn som g\xc3\xa5r tilbake til 1300-tallet, men den \xc3\xb8vrige kirken ble ombygd tidlig p\xc3\xa5 1400-tallet og ble restaurert i 1840 av Richard Carver. Den var tidligere forbundet til Cannington Court og er sagt at det er den tidligere kirken av en hus for benediktinernonnene. English Heritage har listet kirken en bevaringsverdig bygning av typen klasse I.'